12. ฐานะทางการเงินและผลการดำเนินงาน

1.  งบการเงินของบริษัท เบอร์ลี่ ยุคเกอร์ จำกัด (มหาชน) และบริษัทย่อย

งบการเงินของบริษัทได้ผ่านการตรวจสอบจากผู้สอบบัญชี บริษัท เคพีเอ็มจี ภูมิไชย สอบบัญชี จำกัด
รายงานของผู้สอบบัญชีได้แสดงความเห็นอย่างไม่มีเงื่อนไขต่องบการเงินของบริษัท

[]

[]

[]

[]

[]

2.  อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานในธุรกิจหลักของบริษัทและบริษัทย่อย

[]

3.  การวิเคราะห์ฐานะการเงินและผลการดำเนินงาน

การวิเคราะห์ผลการดำเนินงาน

รายได้จากการขายและการให้บริการของบริษัทและบริษัทย่อย ในปี 2550 เท่ากับ 19,162.2
ล้านบาท เพิ่มขึ้นจากปีก่อน 1,540.4 ล้านบาท หรือคิดเป็นร้อยละ 8.7
โดยรายได้ที่เพิ่มขึ้นมาจากการเพิ่มขึ้นของรายได้จากทุกกลุ่มธุรกิจ อันได้แก่
กลุ่มเทคนิคและอุตสาหกรรมจำนวน 761 ล้านบาท กลุ่มบรรจุภัณฑ์จำนวน 557 ล้านบาท
และกลุ่มธุรกิจอุปโภคบริโภคจำนวน 211 ล้านบาท

รายได้ที่ไม่ได้มาจากการขายในปี 2550 มีจำนวน 236.8 ล้านบาท ลดลงจากปีก่อน 163.1
ล้านบาท เนื่องจากในไตรมาสที่สองของปี 2549 บริษัทมีกำไรจากการจำหน่ายเงินลงทุนในบริษัท
ประปาปทุมธานี จำกัด และบริษัท ประปาปทุมธานี โอเปอร์เรชั่น จำกัด
ซึ่งประกอบธุรกิจการผลิตน้ำประปาและการโอนสิทธิเรียกร้องในภาระหนี้ของเงินกู้ยืมแก่บริษัท
ประปาปทุมธานี จำกัดให้บริษัทภายนอกกลุ่มเป็นจำนวน 189.5 ล้านบาท

ในปี 2550 บริษัทและบริษัทย่อยมีค่าใช้จ่ายรวมทั้งสิ้น 17,473.9 ล้านบาท เพิ่มขึ้นจากปีก่อน
จำนวน 1,155.0 ล้านบาท คิดเป็นอัตราการเพิ่มขึ้นร้อยละ 7.1 ตามการเติบโตของยอดขาย
โดยมีสาระสำคัญสรุปได้ดังนี้

-   ต้นทุนขายและต้นทุนการให้บริการ เท่ากับ 14,558.1 ล้านบาท เพิ่มขึ้น 1,319.0 ล้านบาท
    คิดเป็นร้อยละ 10.0 ตามการเพิ่มขึ้นของยอดขาย
    นอกจากนี้ยังเป็นผลกระทบจากราคาน้ำมันเชื้อเพลิงและราคาวัตถุดิบที่ใช้ในการผลิตเพิ่มสูงขึ้น
    ส่งผลให้อัตรากำไรขั้นต้นของบริษัทในปี 2550 อยู่ที่ร้อยละ 24.03 ลดลงเล็กน้อยจากปี 2549
    ซึ่งอยู่ที่ร้อยละ 24.87

-   ค่าใช้จ่ายในการขายและบริหาร เท่ากับ 2,915.8 ล้านบาท ลดลงจากปี 2549 เป็นจำนวน
    164.0 ล้านบาท หรือคิดเป็นอัตราการลดลงร้อยละ 5.3
    เนื่องจากการลดลงของค่าใช้จ่ายเกี่ยวกับการโฆษณาเป็นหลัก

สำหรับผลประกอบการปี 2550 บริษัทและบริษัทย่อย มีกำไรสุทธิจำนวน 1,254.7 ล้านบาท
เพิ่มขึ้นจากปี 2549 จำนวน 266.1 ล้านบาท หรือคิดเป็นอัตราการเพิ่มขึ้นร้อยละ 26.9
โดยมีอัตรากำไรสุทธิ ในปี 2550 เท่ากับร้อยละ 6.47 เพิ่มขึ้นจากปี 2549 ซึ่งเท่ากับร้อยละ
5.49 ทั้งนี้การเพิ่มขึ้นของกำไรสุทธิมาจากทุกกลุ่มธุรกิจ ประกอบด้วย
กลุ่มเทคนิคและอุตสาหกรรมเพิ่มขึ้น 185 ล้านบาท กลุ่มบรรจุภัณฑ์เพิ่มขึ้น 145 ล้านบาท
และกลุ่มธุรกิจอุปโภคบริโภคเพิ่มขึ้น 58 ล้านบาท
การเพิ่มขึ้นของกำไรสุทธิเป็นผลมาจากยอดขายที่เพิ่มขึ้น
ประกอบกับบริษัทมีการบริหารจัดการต้นทุนในการดำเนินงานที่มีประสิทธิภาพมากขึ้น อาทิ
การเปลี่ยนจากการใช้น้ำมันเตาเป็นก๊าซธรรมชาติในการผลิตขวดแก้ว เป็นต้น
ทั้งนี้บริษัทมีกำไรต่อหุ้นเท่ากับ 0.79 บาท เทียบกับ 0.63 บาทในปี 2549

การวิเคราะห์ฐานะการเงิน

สินทรัพย์รวมของบริษัทและบริษัทย่อย ณ วันที่ 31 ธันวาคม 2550 มีจำนวนทั้งสิ้น 19,642.6
ล้านบาท เพิ่มขึ้นจากสิ้นปี2549 จำนวน 2,024.8 ล้านบาท คิดเป็นร้อยละ 11.5
โดยมีรายละเอียดการเพิ่มขึ้นลดลงที่มีสาระสำคัญเมื่อเปรียบเทียบกับสิ้นปี 2549 ดังนี้

-   เงินสดและรายการเทียบเท่าเงินสด จำนวน 551.4 ล้านบาท เพิ่มขึ้น 238.6 ล้านบาท
    คิดเป็นร้อยละ 76.3

-   สินค้าคงเหลือ จำนวน 3,085.3 ล้านบาท เพิ่มขึ้น 293.1 ล้านบาท คิดเป็นร้อยละ 10.5
    โดยเป็นการเพิ่มขึ้นตามการเจริญเติบโตของยอดขาย
    ทั้งนี้หากพิจารณาจากอัตราส่วนการหมุนเวียนของสินค้าคงเหลือ
    จะพบว่าอัตราส่วนดังกล่าวอยู่ในระดับใกล้เคียงกันที่ 4.95 เท่า และ 4.69 เท่า ในปี 2550
    และ 2549 ตามลำดับ

-   ที่ดิน อาคารและอุปกรณ์ (สุทธิ) จำนวน 11,144.6 ล้านบาท เพิ่มขึ้น 1,272.1 ล้านบาท
    คิดเป็นร้อยละ 12.9 โดยระหว่างปี 2550 บริษัทมีการลงทุนในสินทรัพย์เพิ่มขึ้นประมาณ
    2,200 ล้านบาท โดยการลงทุนหลัก
    เป็นการลงทุนในธุรกิจบรรจุภัณฑ์แก้วและกระป๋องอลูมิเนียม จำนวน 1,910 ล้านบาท
    และธุรกิจสินค้าอุปโภคบริโภคจำนวน 231 ล้านบาท ทั้งนี้ในปี 2550
    บริษัทมีอัตราผลตอบแทนจากสินทรัพย์ถาวรเท่ากับร้อยละ 20.90 เพิ่มขึ้นจากปี 2549
    ซึ่งอยู่ที่ร้อยละ 18.50

-   สินทรัพย์ไม่หมุนเวียนอื่น จำนวน 63.5 ล้านบาท ลดลง 52.6 ล้านบาท คิดเป็นร้อยละ 45.3
    โดยเนื่องจากการลดลงของเงินทดรองจ่ายซื้อเครื่องจักร จำนวน 28.2 ล้านบาท และ
    ลูกหนี้รอเรียกคืนสำหรับท่อนำส่งก๊าซธรรมชาติ จำนวน 23.1 ล้านบาท

หนี้สินรวมของบริษัท และบริษัทย่อย ณ วันที่ 31 ธันวาคม 2550 มีจำนวนทั้งสิ้น 9,773.1 ล้านบาท
เพิ่มขึ้นจากสิ้นปี 2549 จำนวน 1,159.2 ล้านบาท คิดเป็นการเพิ่มขึ้นร้อยละ 13.5
โดยมีสาเหตุหลักเนื่องจากบริษัทมีเงินกู้ยืมระยะสั้นจากสถาบันการเงินเพิ่มขึ้นจำนวน 1,425.5
ล้านบาท เพื่อใช้ในการลงทุนซื้อหุ้นจากบริษัท ไทยเบเวอร์เรจแคน

ส่วนของผู้ถือหุ้นรวมของบริษัท และบริษัทย่อย ณ วันที่ 31 ธันวาคม 2550 มีจำนวนทั้งสิ้น 9,869.5
ล้านบาท เพิ่มขึ้นจากสิ้นปี 2549 จำนวน 865.6 ล้านบาท คิดเป็นร้อยละ 9.6
ซึ่งมีรายละเอียดการเพิ่มขึ้นลดลงที่มีสาระสำคัญ เมื่อเปรียบเทียบกับสิ้นปีที่ผ่านมา ดังนี้

-   เพิ่มขึ้นจากกำไรสุทธิจากการดำเนินงาน ประจำปี 2550 จำนวน 1,254.7 ล้านบาท

-   ลดลงจากการจ่ายเงินปันผล จำนวน 476 ล้านบาท โดยแยกเป็นการจ่ายเงินปันผลจำนวน
    238 ล้านบาท หรือหุ้นละ 1.5 บาท สำหรับผลประกอบการงวด 6 เดือนหลังของปี 2549
    เมื่อวันที่ 14 พฤษภาคม 2550 ตามมติที่ประชุมสามัญผู้ถือหุ้นวันที่ 26 เมษายน 2550
    และจ่ายเงินปันผลระหว่างกาลจำนวน 238 ล้านบาท หรือหุ้นละ 1.50 บาท
    สำหรับผลประกอบการงวด 6 เดือนแรกของปี 2550 เมื่อวันที่ 6 กันยายน 2550
    ตามมติที่ประชุมคณะกรรมการบริษัทวันที่ 9 สิงหาคม 2550

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2550 เท่ากับ 0.99 เท่า
เพิ่มขึ้นเล็กน้อยจาก ณ วันที่ 31 ธันวาคม 2549 ซึ่งเท่ากับ 0.96 เท่า

การวิเคราะห์กระแสเงินสด

บริษัทมีกระแสเงินสดและรายการเทียบเท่าเงินสดในปี 2550 จำนวน 551.2 ล้านบาท
เพิ่มขึ้นจากปี 2549 จำนวน 238.9 ล้านบาท โดยสามารถสรุปสาเหตุได้ดังนี้

-   เงินสดสุทธิที่ได้มาจากกิจกรรมดำเนินงาน จำนวน 2,102.7 ล้านบาท สาเหตุหลักเนื่องจาก
    บริษัทมีเงินสดสุทธิจากการดำเนินงาน ภายหลังการปรับปรุงรายการที่ไม่ใช่เงินสด จำนวน
    2,884.9 ล้านบาท โดยมีลูกหนี้การค้าและสินค้าคงเหลือเพิ่มขึ้นจำนวน 165.1 ล้านบาท และ
    274.6 ล้านบาท ตามลำดับ ในขณะที่เจ้าหนี้การค้าเพิ่มขึ้น 69.7 ล้านบาท
    และหนี้สินหมุนเวียนอื่น เช่น เจ้าหนี้ค่าซื้อสินทรัพย์ รายได้รับล่วงหน้า และเจ้าหนี้อื่น เพิ่มขึ้น
    จำนวน 92.4 ล้านบาท นอกจากนี้บริษัทมีการจ่ายภาษีเงินได้จำนวน 361.6 ล้านบาท

-   เงินสดสุทธิที่ใช้ไปในกิจกรรมลงทุน จำนวน 2,904.9 ล้านบาท สาเหตุหลักเนื่องจาก
    บริษัทซื้อที่ดิน อาคาร และอุปกรณ์ จำนวน 1,887.6 ล้านบาท
    โดยเป็นการลงทุนหลักในกลุ่มธุรกิจบรรจุภัณฑ์แก้วและกระป๋องอลูมิเนียม
    และธุรกิจสินค้าอุปโภคบริโภค
    ตามที่ได้กล่าวไปแล้วข้างต้นในหัวข้อการวิเคราะห์ฐานะทางการเงินของบริษัท
    นอกจากนี้บริษัทได้มีการซื้อเงินลงทุนในบริษัท ไทยเบเวอร์เรจ แคน จำกัด
    ในสัดส่วนการถือหุ้นร้อยละ 50 จำนวน 1,074 ล้านบาท

-   เงินสดสุทธิที่ได้มาจากกิจกรรมจัดหาเงิน จำนวน 1,041.1 ล้านบาท
    โดยมีสาเหตุหลักเนื่องจาก
    บริษัทมีเงินสดรับจากเงินกู้ยืมระยะสั้นและเงินกู้ยืมระยะยาวจากสถาบันการเงิน จำนวน
    1,425.5 ล้านบาท และ 1,301.6 ล้านบาท ตามลำดับ
    โดยเงินสดที่ได้รับมานั้นถูกใช้ไปสำหรับกิจกรรมลงทุนของบริษัทเป็นหลัก ในขณะที่ปี 2550
    บริษัทได้มีการชำระคืนเงินกู้ระยะยาว จำนวน 974.6 ล้านบาท เงินปันผลจ่ายให้แก่ผู้ถือหุ้น
    จำนวน 538.9 ล้านบาท และดอกเบี้ยจ่ายจำนวน 153.3 ล้านบาท

    4.  ค่าตอบแทนของผู้สอบบัญชี

ค่าตอบแทนจากการสอบบัญชี

ในปี 2550 บริษัทและบริษัทย่อยจ่ายค่าตอบแทนจากการสอบบัญชีให้แก่ บริษัท เคพีเอ็มจี ภูมิไชย
สอบบัญชี จำกัด โดยแบ่งเป็นค่าสอบบัญชีสำหรับบริษัทเป็นจำนวนเงิน 780,000 บาท
และค่าสอบทานงบการเงินไตรมาสเป็นจำนวนเงิน 1,320,000 บาท รวมเป็นเงิน 2,100,000
บาทต่อปี ค่าสอบบัญชีสำหรับบริษัทย่อย 16 บริษัทเป็นจำนวนเงิน 3,975,000 บาทต่อปี
รวมค่าสอบบัญชีสำหรับกลุ่มบริษัท เบอร์ลี่ ยุคเกอร์ เป็นจำนวนเงิน 6,075,000 บาทต่อปี

ค่าบริการอื่น

ไม่มี